Ferenc Puskás

Ferenc Puskás (født 2. april 1927, død 17. november 2006) var en ungarsk fotballspiller. Puskás var den  største stjernen på s fantastiske landslag på første halvdel av 1950-tallet. Puskás scoret utrolige 84 mål på 85 landskamper for sitt hjemland i perioden 1945–1956. Han ledet Ungarn til OL-gull i 1952, og var tapende finalist i VM-finalen i 1954, da ungarerne svært overraskende tapte for . Dette tapet var Ungarns første på nesten fire år. På klubbnivå spilte Puskás for Kispest Honvéd fra Budapest.

Da sovjetiske styrker gikk inn i Ungarn i 1956, hoppet Puskás av til vesten, og signerte etterhvert for den spanske storklubben Real Madrid. Han ble spansk seriemester fem ganger, og var med på å vinne Europacupen i 1959 og 1960. I sistnevnte finale, hvor Real Madrid vant hele 7-3 over Eintracht Frankfurt, scoret Puskás fire mål (de tre andre ble scoret av lagkamerat Alfredo Di Stéfano), og ble den første spilleren som scoret hat-trick i en Europacupfinale – 15 minutter før Di Stéfano. Totalt scoret legenden 156 mål på 180 kamper for det spanske hovedstadslaget.

I 1962 fikk Puskás spansk pass, og var med i s tropp under fotball-VM i Chile. Han spilte totalt fire landskamper for Spania, uten å havne i målprotokollen. Puskás kom på andreplass i kåringen av årets spiller i Europa i 1960.

Etter at spillerkarrieren var over, var Puskás en kort periode trener for den greske klubben Panathinaikos. Han hadde også en kort periode som ungarsk landslagssjef i 1993.

Puskás døde 17. november 2006, 79 år gammel, av lungebetennelse etter lang tids sykeleie. Han ble bisatt på Puskás Ferenc-stadioni Ungarn, som er oppkalt etter han selv. Kisten var plassert i midtsirkelen, og seremonien ble overvært av kjente fotballstorheter som FIFA-president Sepp Blatter, Michel Platini, Franz Beckenbauer, Raymond Kopa og Francisco Gento.

 OL-medaljer 
 16px|Bronse 1952  Helsingfors -  Gull i fotball  Ungarn

 Referanser 

 Litteratur 



 Eksterne lenker 

  Ferenc Puskás – spiller-profil på Eu-Football.info
  Ferenc Puskás – manager-profil på Eu-Football.info

Kategori:Ungarske fotballspillere
Kategori:Spanske fotballspillere
Kategori:Olympiske mestere for Ungarn
Kategori:Medaljevinnere under Sommer-OL 1952
Kategori:Deltakere for Ungarn under Sommer-OL 1952
Kategori:Fotballspillere under Sommer-OL 1952
Kategori:Spillere i Fotball-VM 1954
Kategori:Spillere i Fotball-VM 1962
Kategori:Fotballspillere for Budapest Honvéd FC
Kategori:Fotballspillere for Real Madrid CF
Kategori:Fotballtrenere for Hércules CF
Kategori:Fotballtrenere for Deportivo Alavés
Kategori:Fotballtrenere for Panathinaikos
Kategori:Fotballtrenere for Real Murcia
Kategori:Fotballtrenere for Colo-Colo
Kategori:Fotballtrenere for AEK Athen
Kategori:Fotballtrenere for South Melbourne FC
Kategori:Fotballtrenere for Cerro Porteño
Kategori:Fotballtrenere for Club Sol de América
Kategori:Trenere for Saudi-Arabias herrelandslag i fotball
Kategori:Trenere for Ungarns herrelandslag i fotball
Kategori:Vinnere av Mesterligaen i fotball for menn
Kategori:Personer fra Budapest
Kategori:Olympiske medaljevinnere i fotball